stanford-oval/wikipedia huggingface dataset:
USS Vincennes (CG-49)

| USS Vincennes |
| --- | --- |
 USS Vincennes

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  19. lokakuuta 1982
Laskettu vesille:  14. huhtikuuta 1984
Palveluskäyttöön:  6. heinäkuuta 1985
Poistui palveluskäytöstä:  29. kesäkuuta 2005
Loppuvaihe:  Romutettu 2011
Tekniset tiedot
Uppouma:  9 600 t
Pituus:  173 m
Leveys:  17 m
Syväys:  9,5 m
Koneteho:  80 000 shp
Nopeus:  32,5 solmua (60 km/h)
Miehistöä:  33 upseeria ja 327 miehistönjäsentä
Aseistus
Aseistus:  8 × RGM-84 Boeing Harpoon 114 × RIM 66 Standard RUM-119 VL-Asroc  2 × Mk 45 5"/54 2 × 20mm Phalanx CIWS 6 × 12.7x99mm tai 7.62x51mm -konekivääriä  2 × MK 32 SVTT
USS Vincennes (runkonumero CG-49) oli Yhdysvaltain laivaston Ticonderoga-luokan ohjusristeilijä, joka tuli tunnetuksi ammuttuaan 3. heinäkuuta 1988 ohjuksella alas Iran Airin Airbus A300 -matkustajakoneen (Iran Airin lento 655) Persianlahdella Hormuzinsalmessa.
Valmistus

Alus tilattiin Litton Industriesiin kuuluvalta Ingalls Shipbuildingilta Pascagoulasta Mississipistä, missä köli laskettiin 20. lokakuuta 1982. Alus laskettiin vesille 14. huhtikuuta 1984 kumminaan Mississipin senaattorin Dan Quaylen puoliso Marilyn ja liitettiin laivastoon 6. heinäkuuta 1985 Pascagoulassa ensimmäisenä päällikkönään George N. Gee.
Palvelus

Alus poistettiin palveluksesta 29. kesäkuuta 2005.
Päälliköt

Aluksen päälliköinä olivat:
George N. Gee 18. tammikuuta 1986 – 11. huhtikuuta 1987
William C. Rogers III 11. huhtikuuta 1987 – 27. toukokuuta 1989
Robert B. Lynch 27. toukokuuta 1989 – 26. huhtikuuta 1991
Thomas C. J. McGinlay 26. huhtikuuta 1991 – 27. maaliskuuta 1993
Charles R. Burchell 27. maaliskuuta 1993 – 6. tammikuuta 1995
Craig H. Murray 6. tammikuuta 1995 – 21. maaliskuuta 1997
Alan G. Maiorano 21. maaliskuuta 1997 – 23. lokakuuta 1998
Samuel Perez, Jr. 23. lokakuuta 1998 – 17. huhtikuuta 2000
Robert A. Shafer 17. huhtikuuta 2000 – 12. huhtikuuta 2002
Steven A. Lott 12. huhtikuuta 2002 –
Aiheesta muualla

Kuvia tai muita tiedostoja aiheesta USS Vincennes (CG-49) Wikimedia Commonsissa
USS Vincennes webpage
Unbiquadium

Unbiquadium on väliaikainen nimi toistaiseksi löytämättömälle alkuaineiden jaksollisen järjestelmän alkuaineelle, jonka järjestysluku on 124. Sen väliaikainen tunnus on Ubq. GANILissa, Ranskassa vuonna 2008 toiminut ryhmä väittää valmistaneensa unbiquadiumatomin ytimen, mutta löytöä ei ole virallistettu. Unbiquadium noudattaa alkuaineiden IUPAC-nimeämiskäytäntöä, kunnes se saa virallisen nimen.
Upcider

| Upcider |
| --- | --- |
Tyyppi:  siideri
Alkoholiprosentti:  4,7 %
Valmistaja:  Hartwall
Alkuperä:   Suomi
Valmistus aloitettu:  1999
Infobox OKNimi-testi OK: 
Upcider on suomalainen Hartwallin valmistama siiderimerkki. Siiderimaut ovat nykyisin Dry Apple, Extra Dry Apple, Pear, Wild Berry Light, Pear Light, ja Dry Pomegranate. Upcideria myydään 0,43 l kierrätysmuovipulloissa. Siidereissä käytetään ainoastaan luontaisia aromeja.
Hartwall toi Upciderin markkinoille joulukuussa 1999. Yritys lanseerasi uuden siiderimerkin, koska yhtiön maahantuoma Woodpecker ei myynyt kunnolla. Upciderin markkinaosuus nousi heti lanseerausta seuraavana vuonna lähes 30 prosenttiin, ja Upcider valittiinkin vuoden 2000 parhaaksi päivittäistavaralanseeraukseksi.  Upciderin markkinaosuus Suomessa myydyistä siidereistä vuonna 2007 oli 20,1 %.
Aiheesta muualla

Upcider.fi
Tietojärjestelmäarkkitehtuuri

Tietojärjestelmän arkkitehtuuri kuvaa kohdealueensa rakenneosat, niiden ulospäin näkyvät ominaisuudet ja niiden väliset yhteydet ja riippuvuudet. Arkkitehtuuri muodostaa rungon järjestelmän suunnittelulle ja toteutukselle sekä ohjaa järjestelmän rakenteen kehittämistä järjestelmän elinkaaren ajan. Se toimii myös keskusteluvälineenä järjestelmän kehittämisen ja ylläpitämisen sidosryhmien (organisaation johto, käyttäjät, suunnittelijat, toteuttajat) välillä.
Näkökulmat

Arkkitehturoinnissa eli arkkitehtuuria kehittävässä työssä kohdealuetta lähestytään erilaisista näkökulmista kuten esimerkiksi toiminnallisuus, looginen rakenne, informaatio ja tekninen toteutus.  Tällöin voidaan puhua esimerkiksi
kokonaisarkkitehtuurista,
liiketoiminta-arkkitehtuurista,
järjestelmäarkkitehtuurista,
sovellusarkkitehtuurista
integraatioarkkitehtuurista ja
teknisestä arkkitehtuurista.
Joissakin tapauksissa arkkitehtuureiksi lasketaan myös erilaiset työohjeet joita on laadittu hyväksytyn arkkitehtuurin noudattamisen varmistamiseksi tai muuten tietojärjestelmän käytön ja kehittämisen hallitsemiseksi. Tällaisia ovat mm.:
suunnitteluarkkitehtuuri
hallinta-arkkitehtuuri
palveluarkkitehtuuri
Abstraktiotasot

Arkkitehtuurin kohdetta voidaan tarkastella myös eri abstraktiotasoilta.  Tällöin laajimmillaan kohteena on koko organisaatio ja sen tietojen käsittely.  Tarkennettaessa työskentelyä alemmalle tasolle, tarkastellaan yksittäistä ydinprosessia tai vastaavaa toimintokokonaisuutta.  Tarkimmalla tasolla kohteena on yksittäinen järjestelmä.
Työn eteneminen

Arkkitehtuurityö etenee vaiheittain tarkentuen.  Työ alkaa kohdealueen ja sen vaatimusten selvittämisellä.  Tässä niin sanotussa asiayhteysvaiheessa IT-arkkitehdit selvittävät kohdealueen rajat ja lähtötiedot koko arkkitehtuurityölle.  Tällöin vastataan kysymykseen miksi tehdään.  Seuraavaksi selvitetään kohdealueen käsitteellinen rakenne. Tässä käsitteellisessä vaiheessa pyritään vastaamaan kysymykseen mitä kohdealueella tehdään.  Seuraavaksi ratkaistaan loogisella ja välineriippumattomalla tasolla miten kohdealueen toiminnallisuus toteutetaan.  Tässä loogisessa vaiheessa vaiheessa pyritään vastaamaan kysymykseen miten asiat kohdealueella tehdään. Lopuksi ratkaistaan millä teknisillä välineillä loogisesti kuvattu rakenne toteutetaan eli vastataan fyysisessä vaiheessa kysymykseen millä välineillä tehdään.
Arkkitehturoinnin etenemiselle ja sen määrämuotoistamiseksi on laadittu useita menetelmiä.
Kuvaaminen

Arkkitehtuuri kuvataan arkkitehtonisissa kuvauksissa jotka voidaan tuottaa kuvauskielellä standardoidun kuvausjärjestelmän mukaisesti.  Huom.: vaikka järjestelmän arkkitehtuuria ei ole kuvattu, sellainen voidaan takaisinmallintaa (engl. reverse engineer) olemassa olevasta toteutuksesta.
Up the Pinks – An Introduction to Pink Fairies

| Up the Pinks - An Introduction to Pink Fairies Pink Fairies |
| --- | --- | --- |

Kokoelmalevyn tiedot
 Äänitetty : 1970-1973
 Julkaistu: 2002
 Tuottaja(t): Pink Fairies Neil Slaven David Hitchcock
 Tyylilaji: psykedeelinen rock underground
 Levy-yhtiö: Polydor
Pink Fairiesin muut julkaisut
| Live at Weeley 1971 1999 | Up the Pinks - An Introduction to Pink Fairies 2002 | Chinese Cowboys 2005 |
Up the Pinks - An Introduction to Pink Fairies on Pink Fairies-yhtyeen kokoelma, joka sisältää kappaleita yhtyeen kolmelta varsinaiselta studiolevyltä. Se julkaistiin albumien remasteroimisprosessin yhteydessä. Albumin julkaisi yhtyeen alkuperäinen levymerkki Polydor.
Kappaleet

Prologue - 1:24 (Pink Fairies)
Right On, Fight On - 8:08 (Pink Fairies)
Portobello Shuffle - 4:18 (Pink Fairies)
Street Urchin - 7:00 (Wallis)
The Snake - 3:55 (Pink Fairies)
City Kids - 3:38 (Wallis/Sanderson)
Say You Love Me - 3:49 (Pink Fairies)
Do It (albumiversio) - 4:04 (Sanderson/Hunter/Rudolph/Alder)
I Saw Her Standing There - 3:02 (Lennon/McCartney)
Walk, Don't Run (ensimmäinen versio) - 10:35 (Smith)
Uncle Harry's Last Freak-Out - 10:40 (Pink Fairies)
Thor - 0:58 (Alder)
5,7,8,11,12 levyltä Never Never Land (remasteroitu versio)
1,2,3,9,10 levyltä What a Bunch of Sweeties (remasteroitu versio)
4,6 levyltä Kings of Oblivion (remasteroitu versio)
Muusikot

Duncan Sanderson: basso, laulu
Russell Hunter: rummut
Twink: rummut, laulu (5,7,8,10,11,12)
Paul Rudolph: kitara, laulu (1,2,3,5,7,8,9,10,11,12)
Larry Wallis: kitara, laulu (4,6)
Tomira Savtschenko

Tomira Isabella Margaretha Eugenia (Toma) Savtschenko oik. Savtschenko-Aleksandrov, o.s. Lis-Rudnicka, nimimerkki: T. S-o, (2. marraskuuta 1918 Orenburg – 21. maaliskuuta 2005) oli suomalainen elokuvakriitikko, joka kirjoitti kritiikkejä Työkansan Sanomiin, Kansan Uutisiin ja Vapaaseen Sanaan. Hän näytteli kolmessa elokuvassa.
Filmografia

Kielletty kirja (1965) oikeudenkäyntiä seuraava toimittaja
Runoilija ja muusa (1978) mielenosoittaja
Regina ja miehet (1983) kauppaneuvoksetar
Valko-Venäjä talviolympialaisissa 1994

Valko-Venäjä osallistui Lillehammerin talviolympialaisiin 1994 33 urheilijan voimin. Kyseessä olivat Valko-Venäjän ensimmäiset olympialaiset omana joukkueena. Maa saavutti myös ensimmäiset olympiamitalinsa itsenäisenä valtiona kahden hopean myötä.
Avaisijassa Valko-Venäjän lippua kantoi Igor Železovski.
Mitalit

Valko-Venäjä voitti kisoissa kaksi hopeaa, jotka oikeuttivat mitalitaulukossa sijalle 19. Mitalitaulukossa alapuolella jäivät Yhdistynyt kuningaskunta, Uzbekistan  sekä Australia.
| Mitali | Nimi | Laji | Tapahtuma |
| --- | --- | --- | --- |
|  Hopea | Paramygina, SvetlanaSvetlana Paramygina | Ampumahiihto | Naisten 7.5 km sprintti |
|  Hopea | Železovski, IgorIgor Železovski | Pikaluistelu | Miesten 1000 m |
Joukkue

Valko-Venäjää edusti kisoissa 33 urheilijaa, joista 21 oli miehiä ja 12 naisia. Joukkueen nuorin osallistuja oli mäkihyppääjä Sergey Zakharenko, jolla oli ikää vain 16 vuotta. Joukkueen vanhimpia urheilijoita olivat 30-vuotiaat maastohiihtäjät Viktor Kamotsky ja Svetlana Kamotskaya sekä pikaluistelija Igor Železovski.
Kuvia

Igor Železovski vuonna 1985.
Valkovenäläinen postimerkki (hiihtäjä)
Valkovenäläinen postimerkki (jääkiekkoilija)
Valkovenäläinen postimerkki (pikaluistelija)
Valkovenäläinen postimerkki (taitoluistelija)
Valkovenäläinen postimerkki (ampumahiihtäjä)
Urbano José Allgayer

Urbano José Allgayer (16. maaliskuuta 1924 – 14. toukokuuta 2019) oli brasilialainen roomalaiskatolinen piispa. Hänet vihittiin papiksi 10. joulukuuta 1950 ja nimitettiin Porto Alegren arkkihiippakunnan vihkipiispaksi sekä Tunnunan titulaaripiispaksi 5. helmikuuta 1974. Piispaksi vihkiminen seurasi 24. maaliskuuta. Pääkonsekraattorina toimi Alfredo Vicente Scherer, jota avustivat Alberto Frederico Etges ja Nei Paulo Moretto.
Allgayer sai 4. helmikuuta 1982 nimityksen Passo Fundon piispaksi, jona hän toimi, kunnes jäi eläkkeelle 19. toukokuuta 1999.
Tozeur

| Tozeur توزر |
| --- | --- |
 Näkymä Tozeurin keskustaan.
 Tozeur
 Koordinaatit: 33°55′N, 8°08′E 
Valtio:  Tunisia
Kuvernoraatti:  Tozeur
Infobox OKVirheellinen NIMI-arvo: 
Tozeur (arab. توزر‎) on keidas ja kaupunki Keski-Tunisiassa Saharan autiomaassa. Tozeur on myös Tozeurin kuvernoraatin pääkaupunki.
Tozeur on satoine tuhansine palmuineen suuri keidas ja tunnettu taatelien tuottaja. Ennen moottoriajoneuvojen yleistymistä keidas toimi tärkeänä levähdyspaikkana Saharan ylittäville karavaaneille. Antiikin aikaan kaupungin nimi oli Tusuros, ja se oli merkittävä roomalainen tukikohta. Vanhassakaupungissa eli medinassa voi tutustua perinteiseen arkkitehtuuriin, käsityöhön ja muotiin.
Kaupunkia palvelee kansainvälinen lentokenttä, jolta on lentoja muualle Tunisiaan sekä ulkomaille, pääasiassa kesän turistikautena. Kaupungissa kulkevat taksit ja linja-autot.
Aiheesta muualla

Kuvia tai muita tiedostoja aiheesta Tozeur Wikimedia Commonsissa
Urbanus

Urbanus on latinalainen etunimi, joka tarkoittaa kaupunkilaista.
Urbanus on ollut kahdeksan paavin nimenä:
Urbanus I (paavina 222–230)
Urbanus II (1088–1099)
Urbanus III (1185–1187)
Urbanus IV (1261–1264)
Urbanus V (1362–1370)
Urbanus VI (1378–1389)
Urbanus VII (1590)
Urbanus VIII (1623–1644)
Urbanus on ollut käytössä myös suomalaisena miehen nimenä:
Urbanus Koistinen (1854–1939), tehtailija, käsityöläinen ja valtiopäivämies
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Urbanus”, voi hakea sivunnimihaulla, laajalla sivunnimihaulla tai tekstihaulla.
Vasili Orlov-Denisov

| Vasili Vasiljevitš Orlov-Denisov |
| --- | --- |

Henkilötiedot
Syntynyt: 1775 Pjatiizbjanski, Venäjän keisarikunta
Kuollut: 1844 Harkova, Venäjän keisarikunta
Sotilashenkilö
Palvelusmaa(t):  Venäjä
Taistelut ja sodat:  ainakin Leipzigin taistelu, Suomen sota
Sotilasarvo:  ratsuväen kenraali
Vasili Vasiljevitš Orlov-Denisov (ven. Василий Васильевич Орлов-Денисов) (1775–1844), kreivi, oli venäläinen ratsuväenkenraali. Hän osallistui kasakoidensa kanssa Leipzigin taisteluun ja Suomen sotaan 1808. Hänen kasakkansa palvasivat ihmisiä kuoliaiksi Kauhajoella Suomen sodan aikaan ja tekivät muutenkin tuhoja Kauhajoella.
Urugi

| Urugi |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  43,43 km²
Väkiluku (2020):  549
 – Väestötiheys:  12,64 as./km²
Infobox OKVirheellinen NIMI-arvo: 
Urugi (jap. 売木村, Urugi-mura) on kyläkunta Japanin Naganon prefektuurissa. Siellä asuu 549 asukasta, kyläkunnan pinta-ala on 43,43 neliökilometriä ja väestötiheys 12,64 asukasta neliökilometrillä. Vuosina 2015-2020 väestö laski 26 asukkaalla, eli lähes prosentilla.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 756 |  |
| 2000 | 741 | -15 |
| 2005 | 735 | -6 |
| 2010 | 656 | -79 |
| 2015 | 575 | -81 |
| 2020 | 549 | -26 |
Upaspuut

| Upaspuut |
| --- | --- |
 Upaspuu (Antiaris toxicaria)
Tieteellinen luokittelu
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Mulperikasvit Moraceae
Suku::  Upaspuut Antiaris  Lesch.
Katso myös
   Upaspuut Commonsissa 
Infobox OKNimi-testi OK: 
Upaspuut (Antiaris) on mulperikasveihin kuuluva kasvisuku. Se sisältää nykyisin yleensä vain yhden lajin, upaspuun (Antiaris toxicaria), joka esiintyy melko laajasti vanhan maailman tropiikissa Afrikasta Kaakkois-Aasiaan ja Australiaan. Upaspuu jaetaan useisiin maantieteellisesti erillisiin alalajeihin, joita on aiemmin pidetty myös lajitason taksoneina suvussa. Upaspuu on kookas lehtipuu, jonka myrkkyä on käytetty upas-nimellä tunnettuna nuolimyrkkynä.
Laji

upaspuu (Antiaris toxicaria (J.F.Gmel.) Lesch. )
A. toxicaria var. africana Scott Elliot ex A.Chev.
A. toxicaria subsp. humbertii (Leandri) C.C.Berg
A. toxicaria subsp. macrophylla (R.Br.) C.C.Berg
A. toxicaria subsp. madagascariensis (H.Perrier) C.C.Berg
A. toxicaria subsp. toxicaria
A. toxicaria var. usambarensis (Engl.) C.C.Berg
A. toxicaria subsp. welwitschii (Engl.) C.C.Berg
Aiheesta muualla

Finto: Kassu – Kasvien suomenkieliset nimet: Antiaris
Valko-Venäjä talviolympialaisissa 2010

Valko-Venäjän joukkue avajaisissa.
Valko-Venäjä osallistui Vancouverin talviolympialaisiin 2010 51 urheilijan voimin. Maa saavutti kolme mitalia, yhden kultaisen, yhden hopeisen ja yhden pronssisen. Mitalitilastossa Valko-Venäjä sijoittui seitsemänneksitoista.
Mitalistit > Kultaa

Aljaksei Hrišin – freestylehiihto, miesten hypyt
Mitalistit > Hopeaa

Sergey Novikov – ampumahiihto, miesten 20 km
Mitalistit > Pronssia

Darja Domratševa – ampumahiihto, naisten normaalimatka
Tomioka (täsmennyssivu)

Tomioka voi tarkoittaa:
Maantiede

Tomioka, Japanin kaupunki Gunman prefektuurissa
Tomioka, Japanin maaseutukaupunki Fukushiman prefektuurissa
Tomioka, Japanin entinen maaseutukaupunki Tokushiman prefektuurissa
Henkilöt

Taeko Tomioka (s. 1935), japanilainen kirjailija
Tomioka Tessai (1836–1924), japanilainen taidemaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tomioka”, voi hakea sivunnimihaulla, laajalla sivunnimihaulla tai tekstihaulla.
Tomislav

| Tomislav |
| --- | --- |
 Tomislav Josip Horvat Međimurecin maalauksessa 1941.
Kroatian kuningas
Valtakausi:  925–928
Seuraaja:  Trpimir II
Kroatian herttua
Valtakausi:  910–925
Edeltäjä:  Muncimir

Kuollut:  928
Suku:  Trpimirović
Isä:  Muncimir
Uskonto:  kristinusko
Tomislav (k. 928) oli kroatialainen hallitsija, jota pidetään Kroatian kuningaskunnan ensimmäisenä kuninkaana. Hän yhdisti erilliset Kroatian ja Pannonian herttuakunnat yhdeksi kokonaisuudeksi. Tomislav nousi Kroatian herttuakunnan hallitsijaksi 910 ja oli kuninkaana 925–928.
Elämä

Tomislavista tuli Kroatian herttuakunnan hallitsija yleisesti hyväksytysti määritelmän mukaan vuonna 910. Hänen edeltäjänsä oli Muncimir, joka oli luultavasti Tomislavin isä. Ei ole kuitenkaan täyttä varmuutta siitä, että hallitsiko Muncimir vuoteen 910 asti. Joidenkin historioitsijoiden mukaan Muncimir olisi kuollut jo vuonna 900, ja herttuakunnan hallitsijana olisi ollut neljä eri henkilö ennen kuin Tomislav olisi tullut valtaan 910–914.
Pannonian herttuakunnan kroaatit pyysivät Tomislavilta apua taistelussa unkarilaisia vastaan. Tomislav kukisti heidät ja perusti rajan Dravajoelle. Hän yhdisti Pannonian Kroatian herttuakuntaan.
Bysantti solmi 923 Tomislavin kanssa liittouman Bulgarian tsaari Simeon I:stä vastaan. Tämä kiihotti Simeonin hyökkäämään Kroatiaan 926. Simeonin hyökkäys oli kuitenkin täydellinen katastrofi, ja Tomislav kukisti bulgarialaiset täydellisesti. Taistelun lopputulos oli Balkanin voimasuhteiden kannalta merkittävä, sillä se vaikutti kroaattien ja bulgaarien kulttuurialueen vakiintumiseen.
Tomislavin uskotaan kruunatun Kroatian kuninkaaksi joko vuonna 924 tai 925. Asiasta ei ole kuitenkaan täyttä varmuutta, eikä ole tietoa siitä, koska hänet kruunattiin ja kuka hänet kruunasi. Ainoa todiste Tomislavin kuninkuudesta on paavi Johannes X:n vuonna 925 lähettämä kirje, jossa paavi kutsuu Tomislavia kuninkaaksi. Kirjeen aitous on kuitenkin kyseenalainen.
Tomislav kuoli todennäköisesti vuonna 928.
Aiheesta muualla

Kuvia tai muita tiedostoja aiheesta Tomislav Wikimedia Commonsissa
Kroatian kuningaskunta ja naapurimaat vuonna 925.
Osa Johannes X:n kirjeestä, jossa hän kutsuu Tomislavia Kroatian kuninkaaksi.
Tom Hooper

| Tom Hooper |
| --- | --- |
 Hooper Toronton elokuvajuhlilla 2010.
Henkilötiedot
Koko nimi:  Thomas George Hooper
Syntynyt: 1. lokakuuta 1972 (ikä 52) Lontoo, Englanti
Ammatti:  ohjaaja, tuottaja, käsikirjoittaja
Ohjaaja
Aktiivisena:  1992–
Tunnetuimmat ohjaukset:   Kuninkaan puhe  Les Misérables  Tanskalainen tyttö  Cats 
Palkinnot
 Parhaan ohjauksen Oscar  2010 Kuninkaan puhe  Huonoimman ohjauksen Razzie  2019 Cats 
Aiheesta muualla
IMDb 
Elonet
Thomas George ”Tom” Hooper (s. 5. lokakuuta 1972 Lontoo, Englanti) on brittiläis-australialainen elokuvaohjaaja. Hän sai parhaan ohjauksen Oscar-palkinnon vuoden 2011 Oscar-gaalassa elokuvasta Kuninkaan puhe. Sen jälkeen hän ohjasi musikaalielokuvan Les Misérables (2012), romanttisen draamaelokuvan Tanskalainen tyttö (2015) sekä musikaalielokuvan Cats (2019).
Filmografia

Red Dust (2004)
Longford (2006)
The Damned United (2009)
Kuninkaan puhe (2010)
Les Misérables (2012)
Tanskalainen tyttö (2015)
Cats (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Tom Hooper Internet Movie Databasessa. (englanniksi)
Tom Hooperin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
2000-luku: Red Dust  (2004) · The Damned United (2009)
2010-luku: Kuninkaan puhe (2010) · Les Misérables (2012) · Tanskalainen tyttö (2016) · Cats (2019)
Tonava-komissio

Tonava-komission päämaja Budapestissa Unkarissa.
Tonava-komissio on kansainvälinen järjestö, jonka tehtävänä on hallinnoida ja kehittää Tonavan vesiliikennettä. Komissio on perustettu Belgradissa vuonna 1948, ja vuodesta 1954 sen päämaja on ollut Budapestissa. Komission jäsenmaat ovat Bulgaria, Itävalta, Kroatia, Moldova, Romania, Saksa, Serbia, Slovakia, Ukraina, Unkari ja Venäjä.
Komissio huolehtii siitä, että kaupallinen liikenne Tonavalla on sopusoinnussa sen jäsenmaiden etujen ja oikeuksien kanssa. Se pyrkii yhtenäistämään Tonavan liikennöintijärjestelmää, kuten säännöksiä, dokumentteja ja niiden tunnustamista, ja kehittämään liikenteen olosuhteita ja turvallisuutta. Komissio on mukana luomassa yhtenäistä järjestelmää koko Euroopan sisävesiliikenteseen.
Vader

Vader voi tarkoittaa ainakin seuraavia asioita ja henkilöitä:
Vader, puolalainen death metal -yhtye
Big Van Vader (oik. Leon White) (1955–2018), yhdysvaltalainen showpainija ja amerikkalaisen jalkapallon pelaaja
Darth Vader, Tähtien sota -elokuvasarjassa ja sen oheiskirjallisuudessa esiintyvä kuvitteellinen henkilö.
Artur Vader (1920–1978), virolainen kommunistipoliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vader”, voi hakea sivunnimihaulla, laajalla sivunnimihaulla tai tekstihaulla.
Trubaduuri (Verdin ooppera)

Trubaduuri (ital. Il trovatore, ransk. Le trouvère) on Giuseppe Verdin säveltämä nelinäytöksinen ooppera, jonka libreton ovat kirjoittaneet Leone Emanuele Bardare ja Salvatore Cammarano. Ooppera perustuu Antonio García Gutiérrezin näytelmään El Trobador. Se sai ensiesityksenä Rooman Teatro Apollossa 19. tammikuuta 1853. Trubaduuri on tiettävästi myös ensimmäinen suomen kielellä esitetty ooppera: Suomalainen seura järjesti sen esityksen suomeksi Arkadia-teatterissa vuonna 1870, ja Suomalainen teatterissa sen ensi-esitys oli 19. joulukuuta 1873.
Trubaduuri / Il Trovatore on Verdin "romanttisen trilogian" keskimmäinen ooppera. Yhteistä niille on yhteiskunnan hylkimä keskushenkilö sekä musiikillinen erottuvuus edellisistä oopperoista. Rigolettossa on rujo kyttyräselkä hovinarri, Trubaduurissa mustalaisnainen Azucena ja La Traviatassa kurtisaani Violetta Valéry. Nämä "romanttisen trilogian" teokset kuuluvat nykyisin jokaisen oopperatalon perusohjelmistoon.
Historiallinen tausta

Aragonian kuningas Martin I kuoli 31. toukokuuta 1410, mutta valtaistuin jäi ilman perijää. Ehdokkaaksi ilmoittautui muun muassa Fernando de Antequera ja Urgelin kreivi Jaime. Sisällissodan jälkeen Fernando valittiin kuninkaaksi 28. kesäkuuta 1412.
Oopperan tarinalla ei ole historiallista pohjaa. Oopperassa kreivi di Luna kannattaa Ferdinandia (ei mainita oopperassa) ja Manrico kreivi Urgelia (mainitaan muutaman kerran). Aliaferian palatsi on kreivi di Lunan perintölinna.